

**KONFEDERÁCIA ODBOROVÝCH ZVÄZOV SLOVENSKEJ REPUBLIKY**

Materiál na rokovanie

HSR SR 19.02.2018

Bod 2

S T A N O V I S K O

**k návrhu nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 247/2016 Z. z., ktorým sa ustanovuje systém uplatňovania niektorých právomocí Úradu podpredsedu vlády Slovenskej republiky pre investície a informatizáciu**

1. **Popis materiálu**

Cieľom predkladaného návrhu nariadenia vlády je vytvoriť podmienky pre efektívnejšiu implementáciu opatrenia 19. Podpora na miestny rozvoj v rámci iniciatívy LEADER z Programu rozvoja vidieka SR 2014 – 2020. Miestny rozvoj vedený komunitou sa implementuje prostredníctvom miestnych akčných skupín a to v súlade so schválenými stratégiami miestneho rozvoja vedeného komunitou prístupom „zdola nahor“, ktorý má vplyv najmä na rozvoj regiónov SR z pohľadu udržania zamestnanosti a zvyšovania pracovných príležitostí na vidieku.

Pre implementáciu týchto stratégií sa zavádza tzv. jednotný vzor výzvy, ktorý bude:

• dodržiavať podmienky stanovené legislatívou Slovenskej republiky, najmä zákonom o príspevku z EŠIF;

• obsahovať minimálne štandardy záväzné pre výzvy vyhlasované jednotlivými miestnymi akčnými skupinami;

• eliminovať riziká uplatňovania rozdielneho prístupu pri tvorbe jednotlivých výziev;

• definovať jednoznačné podmienky pre poskytnutie príspevku pre žiadateľov v regiónoch;

• minimalizovať riziká vzniku auditných zistení;

• vytvárať maximálne transparentné prostredie pre poskytovanie príspevku.

1. **Stanovisko KOZ SR**

KOZ SR nemá k predloženému návrhu nariadenia pripomienky.

1. **Závery a odporúčania**

KOZ SR odporúča návrh nariadenia na ďalšie legislatívne konanie.